**Likumprojekta** "**Grozījumi Elektronisko plašsaziņas līdzekļu likumā**"

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts "Grozījumi Elektronisko plašsaziņas līdzekļu likumā" (turpmāk – likumprojekts) izstrādāts saskaņā ar: 1) *Eiropas Parlamenta un Padomes 2014. gada 3. aprīļa direktīvas 2014/40/ES par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK* 29. panta 1. un 2. punktu un 20. panta 5. punkta b) apakšpunktu; c) apakšpunktu; e) apakšpunktu; 2) 2015. gada 8. decembra Ministru kabineta protokollēmuma Nr. 66 37. § "Likumprojekts "Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums"" (TA-2143) 5. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014. gada 19. maijā stājās spēkā Eiropas Parlamenta un Padomes direktīva 2014/40/ES *par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu* (turpmāk – Direktīva 2014/40/ES). Saskaņā ar Direktīvas 2014/40/ES 29. panta 1. punktu, nacionālā līmenī tiesību aktiem, ar kuriem tiek pārņemtas Direktīvas 2014/40/ES prasības, jāstājas spēkā līdz 2016. gada 20. maijam. 2015. gada 8. decembrī Ministru kabinetā[[1]](#footnote-1) tika izskatīts likumprojekts "Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums", kura 9. panta trešā daļa paredz, ka: *"Audiālus un audiovizuālus komerciālus paziņojumus, kas saistīti ar tabakas izstrādājumiem, augu smēķēšanas produktiem, elektroniskajām cigare­tēm un uzpildes flakoniem, regulē Elektronisko plašsaziņas līdzekļu likums."*. Atbilstoši tā 5. punktam, Veselības ministrijai uzdots sagatavot un veselības ministram līdz 2016. gada 1. aprīlim iesniegt noteiktā kārtībā Ministru kabinetā grozījumus Elektronisko plašsaziņas līdzekļu likumā. Direktīvas 2014/40/ES 20. pantā noteikts regulējums elektroniskajām cigaretēm un uzpildes flakoniem. Atbilstoši Direktīvas 2014/40/ES 20. panta 5. punktam nacionālajos tiesību aktos nepieciešams noteikt, ka: 1) komercpaziņojumi radiopārraidēs, kuru mērķis ir tieši vai netieši reklamēt elektroniskās cigaretes un uzpildes flakonus, ir aizliegti;2) sabiedrisks vai privāts ieguldījums radioprogrammās jebkādā izpausmē, kura mērķis ir tieši vai netieši reklamēt elektroniskās cigaretes un uzpildes flakonus, ir aizliegts; 3) audiovizuāli komercpaziņojumi, kam ir piemērojama *Eiropas Parlamenta un Padomes Direktīva 2010/13/ES, par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva)* (turpmāk – Direktīva 2010/13/ES), ir aizliegti attiecībā uz elektroniskajām cigaretēm un uzpildes flakoniem.Atbilstoši EPLL 1. panta 4. punktam, ***audio un audiovizuāls komerciāls paziņojums*** *ir reklāma televīzijā vai radio, sponsorēšana, televīzijas vai radio veikals, produktu izvietošana un citi audio, vizuāli vai audiovizuāli paziņojumi, kas ievietoti raidījumā, izvietoti pirms raidījuma vai pēc tā par samaksu vai citu atlīdzību vai pašreklāmas nolūkā un tieši vai netieši reklamē to personu preces, pakalpojumus vai tēlu, kuras veic saimniecisko darbību*. Atbilstoši EPLL 1. panta 32. punktam ***sponsorēšana****ir jebkuras apraides veikšanā vai audio un audiovizuālu darbu, programmas vai raidījuma veidošanā neiesaistītas personas ieguldījums elektronisko plašsaziņas līdzekļu vai raidījumu finansēšanā, lai popularizētu savu nosaukumu, preču zīmi, tēlu, darbību vai ražojumu.* Atbilstoši Reklāmas likuma 1. pantam, ***reklāma*** *ir ar saimniecisko vai profesionālo darbību saistīts jebkuras formas vai jebkura veida paziņojums vai pasākums, kura nolūks ir veicināt preču vai pakalpojumu (arī nekustamā īpašuma, tiesību un saistību) popularitāti vai pieprasījumu pēc tiem.*Tādējādi EPLL 1. panta 4. punktā ietvertā audio un audiovizuālu komerciālu paziņojumu definīcija aptver gan Direktīvas 2014/40/ES 20. panta 5. punktā minētos komercpaziņojumus radiopārraidēs, gan sabiedrisku vai privātu ieguldījumu radioprogrammās (sponsorēšanu), gan audiovizuālus komercpaziņojumus atbilstoši Direktīvai 2010/13/ES[[2]](#footnote-2), jo tās normas noteiktas EPLL. Tādējādi likumprojekts paredz grozījumus EPLL 35. panta otrās daļas 8. punktā, nosakot, ka audio un audiovizuālos komerciālos paziņojumos aizliegts reklamēt arī elektroniskās cigaretes un uzpildes flakonus. Nosakot šādu aizliegumu, tiek pārņemts arī Direktīvas 2014/40/ES 20. panta 5. punkta c) un e) apakšpunkts, kas līdz ar reklāmas aizliegumu automātiski piemērojas caur EPLL 39. panta ceturtajā daļā iekļauto regulējumu (privātpersonas, kuru pamatnodarbošanās saistīta ar tādu preču ražošanu vai pakalpojumu sniegšanu, kuru reklamēšana ir aizliegta, nedrīkst būt raidījumu sponsori[[3]](#footnote-3)).Papildus, lai izpildītu Direktīvas 20. panta 5. punkta e) apakšpunktā noteikto (ņemot vērā, ka produktu izvietošana saskaņā ar EPLL ir audio un audiovizuāls komerciāls paziņojums), tiek veikti grozījumi EPLL 45. panta trešajā daļā attiecinot produktu izvietošanas ierobežojumus arī uz elektroniskajām cigaretēm un uzpildes flakoniem. Atbilstoši Direktīvas 2014/40/ES 29. pantam likumprojektam jāstājas spēkā 2016. gada 20. maijā.  |
| 3. | Projekta izstrādē iesaistītās institūcijas | Veselības ministrija |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Elektronisko cigarešu ražotāji, importētāji, tirgotāji, reklāmas nozarē darbojošās organizācijas, iedzīvotāji kopumā.  |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka likumprojekta rezultātā komersantiem, kuru darbība saistīta ar elektronisko cigarešu un uzpildes flakonu ražošanu un izplatīšanu tiks ierobežota iespēja reklamēt un veicināt produktu, tas var negatīvi ietekmēt šo produktu pārdošanas apjomus. Vienlaikus, ņemot vērā, ka reklāmas ierobežojumu ietekmē tiks mazināta produktu pievilcība un atpazīstamība, paredzams, ka kopā ar ierobežojumiem, kurus paredzēts noteikt likumprojektā "Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums", varētu mazināties arī vēlme šo produktu izmēģināt (jo īpaši jauniešu populācijā) un arī uzsākt aktīvi to lietot, likumprojektam kopumā būs pozitīva ietekme uz tautsaimniecību, jo tiks mazināts sabiedrības veselības apdraudējums.  |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| *Projekts šo jomu neskar* |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | *Projekts šo jomu neskar* |
| 2. | Atbildīgā institūcija | *Projekts šo jomu neskar* |
| 3. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Ar likumprojektu tiek ieviestas ***Eiropas Parlamenta un Padomes 2014. gada 3. aprīļa direktīvā 2014/40/ES****par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK* noteiktās prasības. Minētajām prasībām jātiek ieviestām nacionālajā likumdošanā līdz 2016. gada 20. maijam. |
| 2. | Citas starptautiskās saistības | Nav |
| 3. | Cita informācija | Nav |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | **Eiropas Parlamenta un Padomes 2014. gada 3. aprīļa direktīva 2014/40/ES** par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2014/40/ES 20. panta 5. punkta b) apakšpunkts | 1. pants | Prasības tiek pārņemtas pilnībā.  | Neparedz stingrākas prasības.  |
| Direktīvas 2014/40/ES 20. panta 5. punkta c) apakšpunkts | EPLL 39. panta ceturtā daļa  | Prasības tiek pārņemtas pilnībā. | Neparedz stingrākas prasības.  |
| Direktīvas 2014/40/ES 20. panta 5. punkta e) apakšpunkts | 1. pants 2. pants EPLL 39. panta ceturtā daļa  | Prasības tiek pārņemtas pilnībā. | Neparedz stingrākas prasības.  |
| Direktīvas 2014/40/ES 29. panta 1. punkts  | Noteikts likumprojekta spēkā stāšanās termiņš | Prasības tiek pārņemtas pilnībā. | Neparedz stingrākas prasības.  |
| Direktīvas 2014/40/ES 29. panta 2. punkts | 3. pants | Prasības tiek pārņemtas pilnībā. | Neparedz stingrākas prasības.  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav  |
| Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija Veselības ministrijas mājas lapā par projekta virzību. Ieinteresēto pušu iesaiste projekta izstrādē un turpmākajā virzībā apstiprināšanai Ministru kabinetā un Saeimā.  |
| 2. | Sabiedrības līdzdalība projekta izstrādē | Ņemot vērā, ka likumprojektā ietvertas tikai Direktīvā 2014/40/ES noteiktās prasības, kas Latvijai ir obligāti piemērojamas un attiecas uz elektronisko cigarešu ražotājiem un reklāmas jomā strādājošajiem, likumprojekts nosūtīts izskatīšanai Latvijas Darba devēju konfederācijai, Latvijas Tirdzniecības un rūpniecības kamerai, Beztabakas nozares asociācijai, Latvijas Tirgotāju asociācijai, Latvijas Reklāmas asociācijai, Latvijas Raidorganizāciju asociācijai, Tabakas izstrādājumu ražotāju nacionālajai asociācijai. Likumprojekts nosūtīts arī Latvijas Ārstu biedrībai.  |
| 3. | Sabiedrības līdzdalības rezultāti | Iebildumi vai priekšlikumi no organizācijām netika saņemti.  |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Veselības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Papildu kontroles funkcijas Nacionālajai elektronisko plašsaziņas līdzekļu padomei un Patērētāju tiesību aizsardzības centram, ņemot vērā, ka paplašinās kontrolējamo produktu loks. Jaunu struktūru izveide nav nepieciešama. Likumprojekta izpilde tiks nodrošināta esošo cilvēkresursu ietvaros. |
| 3. | Cita informācija | Nav |

Veselības ministrs G.Belēvičs

Vīza: Valsts sekretāre S.Zvidriņa

06.04.2016. 11.55

1550

A.Krūmiņa, 67876077;

alise.krumina@vm.gov.lv

A.Jurševica, 67876186;

anita.jursevica@vm.gov.lv

V. Lūsa, 67876099;

vieda.lusa@vm.gov.lv

1. 08.12.2015. MK protokollēmums Nr.66, 37.§ (2016.gada 3.martā atbalstīts Saeimā 2.lasījumā) [↑](#footnote-ref-1)
2. Direktīvas 2010/13/ES 1. panta pirmās daļas h) apakšpunkts skaidro, kas ir audiovizuāls komercpaziņojums http://eur-lex.europa.eu/LexUriServ/LexUriServ.do?uri=OJ:L:2010:095:0001:0024:LV:PDF [↑](#footnote-ref-2)
3. 39. panta ceturtā daļa http://likumi.lv/doc.php?id=214039 [↑](#footnote-ref-3)